Ραμακρίσνα

Ο Ραμακρίσνα Παραμαχάμσα (Βεγγαλικά: রামকৃষ্ণ পরমহংস, , 18 Φεβρουαρίου 1836 – 16 Αυγούστου 1886, όνομα γέννησης: Γκανταντχάρ Τσάτερτζι ή Τσατοπαντιάι), γνωστός και ως Σρι Ραμακρίσνα, ήταν Ινδός ασκητής και γιόγκι ο οποίος έζησε τον 19ο αιώνα. 

Γεννήθηκε στο χωριό Καμαρκουπούρ στα βορειοδυτικά της Καλκούτας. Καταγόταν από μία φτωχή οικογένεια Βραχμάνων.  Δεν γνώριζε ούτε Αγγλικά ούτε Σανσκριτικά. Σε ηλικία 17 ετών ταξίδεψε στον ναό της Κάλι στο Ντακσινέσβαρ, ο οποίος αποτέλεσε τον κύριο τόπο κατοικίας του για την υπόλοιπη ζωή του. Το 1859 παντρεύτηκε την Σαράντα Ντέβι με την οποία διατηρούσε μόνο πνευματική σχέση. Ως προς τις Ινδουιστικές λατρείες, ήταν γνωστός για την αφοσίωση του στη θεά Κάλι, την Τάντρα και Βαϊσάβα μπχάτι, και την Αντβαΐτα Βεδάντα. Ήταν ιδιαίτερα δημοφιλής στην κοινωνία της Βεγγάλης, και ο κύριος μαθητής και εκπρόσωπος του υπήρξε ο Σουάμι Βιβεκανάντα ο οποίος μετέδωσε την διδασκαλία του διεθνώς παράλληλα με την διάδοση του Ινδουισμού.

 Αντιλήψεις 
Συνήθιζε να φτάνει σε πνευματική έκσταση από νεαρή ηλικία, και μελετώντας τις διάφορες θρησκευτικές παραδόσεις από όλο τον κόσμο, δίδασκε πως όλες οι θρησκείες είναι διαφορετικές εκφάνσεις του ίδιου θεού.  Δεν μπορούσε να καταλάβει, γιατί υπάρχει τόσο μίσος ανάμεσα στις θρησκείες και τις αιρέσεις στον κόσμο, αφού όλες οι θρησκείες μπορούν τελικά  να οδηγήσουν τους ανθρώπους στο Θεό. Πίστευε ότι η πρακτική Μπάκτι είναι η προτιμότερη οδός για τη λύτρωση. Δεν παρακινούσε τους ανθρώπους να καταφύγουν στον ασκητισμό, γιατί πίστευε ότι δεν μπορούν όλοι οι άνθρωποι να ασχοληθούν με την ασκητική ζωή λόγω των πολλών δυσκολιών, που υπάρχουν. Χρησιμοποιούσε μεταφορές και παραβολές, όπως ο Χριστός, για να διαδώσει τις ιδέες του στους άλλους ανθρώπους. Πίστευε ότι όλες οι θρησκείες πρέπει να συνυπάρχουν αρμονικά και ότι ο Ιησούς, ο Αλλάχ, ο Κρίσνα, ο Σίβα, η Κάλι είναι εμφανίσεις της θείας ενέργειας. Ο Θεός είναι όπως το νερό σε μια λίμνη. Όλοι πίνουν νερό, αλλά διαφορετικά το ονομάζουν οι Χριστιανοί, οι Μουσουλμάνοι ή οι Ινδουιστές. Πίστευε ότι όλοι οι άνθρωποι έχουν μέσα τους το Μπράχμαν. Θεωρούσε ότι οι άνθρωποι μπορούν  να αντιληφθούν το θεϊκό στοιχείο, που έχουν μέσα τους, αν καλλιεργήσουν το διαλογισμό, την καλοσύνη και την αγάπη προς τους άλλους ανθρώπους. Η διδασκαλία του ήταν καθοριστική στην αναγέννηση του Ινδουϊσμού, που απειλείτο από την εξάπλωση του Χριστιανισμού κατά τη διάρκεια της αποικιοκρατίας.

Παραπομπές

Πηγές
 Brodd, Jeffrey; Gregory Sobolewski (2003). World Religions: A Voyage of Discovery. Saint Mary's Press.
 Clarke, Peter Bernard (2006). New Religions in Global Perspective. Routledge.
 Feuerstein, Georg (2002). The Yoga Tradition. Motilal Banarsidass.
 Herbert Jean, Η διδασκαλία του Ραμακρίσνα, εκδόσεις: Printa, Αθήνα 2001, ISBN 9789607408525.
 Ramakrishna,Το Ευαγγέλιο του Σρι Ραμακρίσνα, εκδόσεις: Κονιδάρης, Αθήνα 1992, ISBN 9789607136381.
 Ramakrishna, Ο τρελός του Θεού, εκδόσεις: Πνευματικός Ήλιος, Δεκέμβριος 1985.
 Rolland Romain, Ραμακρίσνα Ο Ημίθεος,  Βιβεκανάντα Ο Σοφός, εκδόσεις: Δίβρης, Αθήνα 1978.
 Sen, Amiya P. (2001). "Three essays on Sri Ramakrishna and his times". Indian Institute of Advanced Study.
 Smart, Ninian (28 June 1998). The World's Religions. Cambridge University Press. ISBN 978-0-521-63748-0.
 Smith, Bardwell L. (1976). Hinduism: New Essays in the History of Religions. Brill Archive.
 Βελισσαρόπουλος Δημήτρης, Ιστορία της Ινδικής φιλοσοφίας, εκδόσεις: Δωδώνη, Αθήνα 1992, σελ. 385-389, ISBN 9789602483176.
 Εννιά Ουπανισάδες, Ποίηση, Μυστικισμός, Σοφία, Βίωμα, ΜΕ ΕΡΜΗΝΕΥΤΙΚΑ ΣΧΟΛΙΑ ΤΩΝ SWAMIS SARVANANDA ΚΑΙ TYAGISANANDA ΤΟΥ ΤΑΓΜΑΤΟΣ ΤΟΥ ΡΑΜΑΚΡΙΣΝΑ, εκδόσεις: Κονιδάρης, Αθήνα 1999, ISBN 9789607136923

 Εξωτερικοί σύνδεσμοι 

 The Ramakrishna Foundation
 Βιβλία για τον Ραμακρίσνα στο archive.org/search.php?query
 βιογραφία του Ραμακρίσνα στην εγκυκλοπαίδεια Britannica.
 βιογραφία του Ραμακρίσνα στην εγκυκλοπαίδεια New world encyclopedia.
 https://www.encyclopedia.com Κίνημα Ραμακρίσνα στην ιστοσελίδα encyclopedia.com.
 αποφθέγματα του Ραμακρίσνα 
 βιογραφία του Ραμακρίσνα στην ιστοσελίδα vedanta.gr.
 βιογραφία του Ραμακρίσνα στην ιστοσελίδα culturalindia.net.

Κατηγορία:Ινδοί φιλόσοφοι